2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

  บริษัทหลักทรัพย์ เอเซีย พลัส จำกัด (มหาชน) จดทะเบียนตั้งเป็นบริษัทจำกัด เมื่อวันที่ 22
  ตุลาคม 2517 ด้วยทุนจดทะเบียนเริ่มแรก 10 ล้านบาท ในชื่อ “บริษัทเอเซียค้าหุ้น จำกัด”
  ต่อมาได้เปลี่ยนชื่อเป็น “บริษัทหลักทรัพย์เอเซีย จำกัด” ในเดือนธันวาคม 2522
  และในปีเดียวกันนี้บริษัทได้เพิ่มทุนจดทะเบียนจาก 10 ล้านบาท เป็น 1,000 ล้านบาท
  โดยเรียกชำระค่าหุ้นครบเต็มมูลค่าในเวลาต่อมาเมื่อวันที่ 1 สิงหาคม 2531

  บริษัทได้รับการพิจารณาจากคณะกรรมการตลาดหลักทรัพย์แห่งประเทศไทย
  อนุมัติให้รับเข้าเป็นบริษัทสมาชิกหมายเลข 8 เมื่อวันที่ 18 พฤษภาคม 2530 และต่อมาวันที่ 9
  ธันวาคม 2531 กระทรวงการคลังได้สั่งรับหุ้นสามัญของบริษัทเป็นหลักทรัพย์จดทะเบียน
  และตลาดหลักทรัพย์ฯ ได้กำหนดให้หุ้นสามัญของบริษัทเริ่มทำการซื้อขายในตลาดหลักทรัพย์ฯ
  ตั้งแต่วันที่ 16 ธันวาคม 2531 เป็นต้นมา

  บริษัทได้แปรสภาพเป็นบริษัทมหาชน ในปี 2537 ทะเบียนเลขที่ บมจ. 419
  และได้แก้ไขทุนจดทะเบียนเป็น 2,000 ล้านบาท โดยมีทุนที่เรียกชำระแล้ว 1,300 ล้านบาท
  ต่อมาในปี 2540 ABN AMRO ASIA ซึ่งมีผู้ถือหุ้นรายใหญ่ คือ ABN AMRO BANK N.V.
  ได้เข้าลงทุนถือหุ้นบริษัทในสัดส่วนร้อยละ 35.50 ของจำนวนหุ้นที่จำหน่ายได้แล้วทั้งหมดของบริษัท
  และในปี 2543 ได้ถือหุ้นเพิ่มขึ้นเป็นจำนวน 51,998,999 หุ้น หรือคิดเป็นร้อยละ 40.00
  ของจำนวนหุ้นทั้งหมดของบริษัท โดยถือในนามของ ABN AMRO ASIA HOLDINGS B.V.
  ทั้งนี้บริษัทได้จดทะเบียนเปลี่ยนชื่อเป็น “บริษัทหลักทรัพย์ เอบีเอ็น แอมโร เอเซีย จำกัด
  (มหาชน)” เมื่อวันที่ 2 มิถุนายน 2541 อย่างไรก็ตาม ณ วันที่ 31 ธันวาคม 2547 ABN AMRO
  ได้ออกจากการเป็นผู้ถือหุ้นของบริษัทแล้ว
  แต่ยังคงเป็นพันธมิตรทางธุรกิจและมีผู้แทนร่วมเป็นกรรมการของบริษัท

  ที่ประชุมผู้ถือหุ้นวิสามัญ ครั้งที่ 1/2546 เมื่อวันที่ 13 พฤศจิกายน 2546
  ได้มีมติอนุมัติให้บริษัทเข้าทำการควบรวมกิจการโดยการซื้อหุ้นที่ออกแล้วทั้งหมดของ
  บริษัทหลักทรัพย์ แอสเซท พลัส จำกัด (มหาชน)
  โดยการทำคำเสนอซื้อหุ้นโดยการแลกเปลี่ยนหุ้นกัน ซึ่งบริษัทชำระราคาหุ้นของบริษัทหลักทรัพย์
  แอสเซท พลัส จำกัด (มหาชน)
  ด้วยการออกหุ้นสามัญเพิ่มทุนของบริษัทเพื่อแลกกับหุ้นของบริษัทหลักทรัพย์ แอสเซท พลัส จำกัด
  (มหาชน) ในอัตราส่วนการแลกหุ้น บริษัทหลักทรัพย์ แอสเซท พลัส จำกัด (มหาชน) 1
  หุ้นเท่ากับหุ้นของบริษัท 1.083333 หุ้น ทั้งนี้ บริษัทได้รับอนุมัติจากสำนักงานคณะกรรมการ
  ก.ล.ต. ให้ดำเนินการดังกล่าวได้ เมื่อวันที่ 8 มีนาคม 2547
  โดยมีกำหนดระยะเวลาการเสนอขายและเสนอซื้อหลักทรัพย์ ตั้งแต่วันที่ 10 มีนาคม 2547 ถึง
  19 เมษายน 2547

การดำเนินการเสนอขายและเสนอซื้อหลักทรัพย์ รวมทั้งการโอนย้ายพนักงาน ทรัพย์สิน
ของบริษัทหลักทรัพย์ แอสเซท พลัส จำกัด (มหาชน) มารวมกับบริษัทหลักทรัพย์ เอบีเอ็น แอมโร
เอเซีย จำกัด (มหาชน) ได้เสร็จสิ้น และได้จดทะเบียนเปลี่ยนชื่อบริษัทใหม่เป็น “บริษัทหลักทรัพย์
เอเซีย พลัส จำกัด (มหาชน)“ เมื่อวันที่ 7 มิถุนายน 2547
นับเป็นการรวมจุดแข็งของสองบริษัทหลักทรัพย์จดทะเบียนเข้าด้วยกันอย่างครบถ้วน
ด้วยขนาดของธุรกิจนายหน้าซื้อขายหลักทรัพย์ของบริษัทหลักทรัพย์ เอบีเอ็น แอมโร เอเซีย จำกัด
(มหาชน) ที่มีส่วนแบ่งการตลาดเป็นอันดับสองของประเทศ
และมีฐานลูกค้าทั้งนักลงทุนในประเทศและต่างประเทศที่มีขนาดใหญ่
ผนวกเข้ากับความเป็นผู้นำด้านธุรกิจวาณิชธนกิจ ที่มีส่วนแบ่งการตลาดระดับต้นของประเทศ
และธุรกิจด้านการให้คำปรึกษาและการบริหารจัดการการลงทุนที่แข็งแกร่งของบริษัทหลักทรัพย์
แอสเซท พลัส จำกัด (มหาชน) ซึ่งจะทำให้ “บริษัทหลักทรัพย์ เอเซีย พลัส จำกัด (มหาชน)“
มีความพร้อมสำหรับการแข่งขันเสรีที่จะเกิดขึ้นอีกครั้งในอนาคต

  การเปลี่ยนแปลงและพัฒนาการที่สำคัญเกี่ยวกับการประกอบธุรกิจ
  และการบริหารงานในรอบระยะเวลา 3 ปีที่ผ่านมา สรุปได้ดังนี้

  ปี 2545 - บริษัทเปิดทำการสำนักงานสาขางามวงศ์วาน

  - จัดตั้งฝ่ายจัดการความเสี่ยงขึ้น เพื่อประสานงานกับผู้บริหารด้านสินเชื่อ ด้านการตลาด
  และด้านปฏิบัติการ ในการจัดการความเสี่ยงขององค์กร

  ปี 2546 - บริษัทเปิดดำเนินการสำนักงานสาขาจำนวน 4 แห่งได้แก่
  สำนักงานสาขาวิภาวดีรังสิต สำนักงานสาขาอโศก สำนักงานสาขาปิ่นเกล้า
  และสำนักงานสาขาชลบุรี

  - ที่ประชุมผู้ถือหุ้นวิสามัญ ครั้งที่ 1/2546 เมื่อวันที่ 13 พฤศจิกายน 2546
  ได้มีมติอนุมัติให้บริษัทควบรวมกิจการของบริษัทกับบริษัทหลักทรัพย์ แอสเซท พลัส จำกัด (มหาชน)
  (แอสเซท พลัส) โดยจะเข้าทำการซื้อหุ้นที่ออกแล้วทั้งหมดของ แอสเซท พลัส
  โดยการทำคำเสนอซื้อหุ้นโดยการแลกเปลี่ยนหุ้นกัน ซึ่งบริษัทชำระราคาหุ้นของแอสเซท พลัส
  ด้วยการออกหุ้นสามัญเพิ่มทุนของบริษัทเพื่อแลกกับหุ้นของแอสเซท พลัส ในอัตราส่วนการแลกหุ้น
  แอสเซท พลัส 1 หุ้นเท่ากับหุ้นของบริษัท 1.083333 หุ้น

  ปี 2547 - บริษัทได้รับอนุมัติจากสำนักงานคณะกรรมการ ก.ล.ต.
  สำหรับการเสนอขายหลักทรัพย์ของบริษัท พร้อมการทำคำเสนอซื้อหุ้นสามัญของ แอสเซท พลัส
  เมื่อวันที่ 8 มีนาคม 2547 โดยมีกำหนดระยะเวลาการเสนอขายและเสนอซื้อหลักทรัพย์
  ตั้งแต่วันที่ 10 มีนาคม 2547 ถึง 19 เมษายน 2547

  ในการนี้ ผู้ถือหุ้นของแอสเซทพลัสได้นำหุ้นของตนมาเสนอขายทั้งสิ้น 59,768,967 หุ้น
  คิดเป็นร้อยละ 99.91 ของหุ้นที่จำหน่ายได้แล้วทั้งหมดของแอสเซทพลัส
  และบริษัทได้ออกหุ้นใหม่ตามสัดส่วนการแลกหุ้นเป็นจำนวนทั้งสิ้น 64,748,242 หุ้น
  ให้แก่ผู้ถือหุ้นของแอสเซทพลัสเป็นการตอบแทน หุ้นดังกล่าวมีมูลค่าหุ้นละ 10.- บาท
  เป็นเงินเพิ่มทุนจำนวน 647,482,420.- บาท
  บริษัทได้จดทะเบียนเปลี่ยนแปลงทุนที่เรียกชำระแล้วจาก 1,307,767,800 บาท เป็น
  1,955,250,220 บาท เมื่อวันที่ 30 เมษายน 2547

  - บริษัทเปิดดำเนินการสำนักงานสาขาเพิ่มอีก 3 แห่ง เมื่อวันที่ 4 พฤษภาคม 2547 ได้แก่
  สำนักงานสาขาสยาม สำนักงานสาขาสีลมคอมเพล็กซ์ สำนักงานสาขาสินธร ซึ่งทั้ง 3 แห่งนี้
  เป็นสำนักงานสาขาเดิมของบริษัทหลักทรัพย์ แอสเซท พลัส จำกัด (มหาชน)

  - บริษัทได้จดทะเบียนเปลี่ยนแปลงทุนชำระแล้วจาก 1,955,250,220 บาท เป็น
  1,963,323,220 บาท เมื่อวันที่ 11 พฤษภาคม 2547
  เป็นการเพิ่มทุนเนื่องจากการใช้สิทธิครั้งที่ 2
  ตามใบสำคัญแสดงสิทธิที่จะซื้อหุ้นสามัญของกรรมการและพนักงานบริษัทตามโครงการ ESOP ครั้งที่
  1 โดยมีผู้มาใช้สิทธิทั้งสิ้น 807,300 หน่วย ซื้อหุ้นสามัญตามสิทธิได้เป็นจำนวน 807,300 หุ้น
  ในราคาใช้สิทธิ 10 บาทต่อ 1 หุ้น คิดเป็นเงินเพิ่มทุน 8,073,000 บาท

  - จดทะเบียนเปลี่ยนชื่อบริษัทเป็น “บริษัทหลักทรัพย์ เอเซีย พลัส จำกัด (มหาชน)" เมื่อ วันที่
  7 มิถุนายน 2547 ภายหลังจากการรวมกิจการกับบริษัทหลักทรัพย์แอสเซทพลัส จำกัด (มหาชน)
  แล้ว บริษัทได้เข้าลงทุนถือหุ้นในบริษัทหลักทรัพย์จัดการกองทุนแอสเซทพลัส จำกัด เมื่อวันที่ 28
  กรกฎาคม 2547 เป็นจำนวน 9,999,993 หุ้น คิดเป็นร้อยละ 99.99
  ของหุ้นที่จำหน่ายได้แล้วทั้งหมด ในราคาตามมูลค่าทางบัญชี ณ วันที่ 30 มิถุนายน 2547 หุ้นละ
  9,7707 บาท เป็นเงินลงทุนรวม 97,706,931.61 บาท นับเป็นบริษัทย่อยของบริษัท

  - ที่ประชุมวิสามัญผู้ถือหุ้นครั้งที่ 2/2547 เมื่อวันที่ 20 กันยายน 2547
  มีมติอนุมัติให้บริษัทออกและเสนอขายใบสำคัญแสดงสิทธิที่จะซื้อหุ้นสามัญของบริษัท จำนวน
  3,000,000 หน่วย ให้แก่กรรมการและพนักงานของบริษัทและบริษัทย่อย ตามโครงการ ESOP
  ครั้งที่ 2 นอกจากนี้ยังมีมติในเรื่องทุนจดทะเบียนซึ่งเป็นผลสืบเนื่องจากการออกใบสำคัญแสดงสิทธิ
  ครั้งที่ 2 (รายละเอียดโปรดดูจากหัวข้อที่ 8 โครงสร้างเงินทุน)
  ทำให้บริษัทมีทุนจดทะเบียนเป็นจำนวน 2,017,445,020 บาท และทุนชำระแล้วจำนวน
  1,963,323,220 บาท ทั้งนี้บริษัทได้จดทะเบียนเปลี่ยนแปลงทุนของบริษัทดังกล่าวเมื่อ 12
  ตุลาคม 2547

  - บริษัทได้จดทะเบียนเปลี่ยนแปลงทุนชำระแล้วจาก 1,963,323,220 บาท เป็น
  1,970,895,420 บาท เมื่อวันที่ 12 พฤศจิกายน 2547
  เป็นการเพิ่มทุนเนื่องจากการใช้สิทธิครั้งที่ 3
  ตามใบสำคัญแสดงสิทธิที่จะซื้อหุ้นสามัญของกรรมการและพนักงานตามโครงการ ESOP ครั้งที่ 1
  โดยมีผู้มาใช้สิทธิทั้งสิ้น 757,220 หน่วย ซื้อหุ้นสามัญตามสิทธิได้เป็นจำนวน 757,220 หุ้น
  ในราคาใช้สิทธิ 10 บาทต่อ 1 หุ้น คิดเป็นเงินเพิ่มทุน 7,572,200 บาท

  - ที่ประชุมวิสามัญผู้ถือหุ้นครั้งที่ 3/2547 เมื่อวันที่ 5 พฤศจิกายน 2547
  ได้มีมติอนุมัติให้บริษัทขายหุ้นบริษัทหลักทรัพย์ แอสเซท พลัส จำกัด (มหาชน) จำนวน
  59,944,692 หุ้น ที่บริษัทได้ทำคำเสนอซื้อมาจากผู้ถือหุ้นของแอสเซทพลัสเมื่อเดือนมีนาคม 2547
  ให้แก่ธนาคารกสิกรไทย จำกัด (มหาชน) ตามที่คณะกรรมการบริษัทเสนอ
  ด้วยเห็นว่าควรจะจำหน่ายทรัพย์สินที่บริษัทไม่ได้ใช้ในการประกอบกิจการออกไปให้แก่ผู้สนใจซื้อที่เสนอราคาที่เกิดประโยชน์ต่อบริษัทสูงสุด
  ในราคาที่คำนวณตามสูตรคือ 550 ล้านบาท บวกด้วยเงินสด
  และหักด้วยหนี้สินและภาระผูกพันที่แอสเซทพลัสมีอยู่ ณ
  วันที่ทำการซื้อและขายหุ้นระหว่างบริษัทและธนาคาร

  การขายและโอนหุ้น บริษัทหลักทรัพ ย์ แอสเซท พลัส จำกัด (มหาชน) ให้แก่ ธนาคารกสิกรไทย
  จำกัด (มหาชน) ได้ดำเนินการเสร็จสิ้นเมื่อวันที่ 15 ธันวาคม 2547
  โดยบริษัทได้รับชำระเงินจำนวน 1,309,820,232.72 บาท เป็นการคำนวณตามสูตรที่กำหนดไว้
  คือ 550 ล้านบาท บวกด้วยเงินสดที่บริษัทหลักทรัพย์ แอสเซท พลัส จำกัด (มหาชน) มีอยู่ ณ
  วันที่ทำการขายและซื้อหุ้นเป็นเงินจำนวน 763,462,691.75 บาท
  หักด้วยหนี้สินและภาระผูกพันที่บริษัทหลักทรัพย์ แอสเซท พลัส จำกัด (มหาชน) มีอยู่ ณ
  วันที่ทำการขายและซื้อหุ้นเป็นเงินจำนวนทั้งสิ้น 3,642,459.03 บาท

  ปัจจุบัน บริษัทมีทุนจดทะเบียนทั้งสิ้น 2,107,445,020 บาท และทุนชำระแล้ว 1,970,895,420
  บาท มีสำนักงานทั้งสิ้น 29 แห่ง คือ ที่สำนักงานใหญ่ ถนนสาทรใต้ และสำนักงานสาขาอีก 28
  แห่ง แยกเป็นสำนักงานสาขาในเขตกรุงเทพมหานคร 13 แห่ง และเขตภูมิภาค 15 แห่ง ดังนี้

+----------------+----------------+----------------+-----------------+
| สำนักงานสาขาในเ |                | สำนักงาน        |                 |
| ขตกรุงเทพมหานคร |                | สาขาในเขตภูมิภาค |                 |
+----------------+----------------+----------------+-----------------+
|   1. พลับพลาไชย |   9. อโศก      |   1. ขอนแก่น    |   9. เชียงราย    |
+----------------+----------------+----------------+-----------------+
|   2. เอ็มโพเรียม |   10. ปิ่นเกล้า   |   2. จันทบุรี     |   10. พัทยา      |
+----------------+----------------+----------------+-----------------+
|   3.           |   11. สยาม     |   3. สุราษฎร์ธานี |   11. ตราด      |
|   รอยัลซิตี้อเวนิว  |                |                |                 |
+----------------+----------------+----------------+-----------------+
|   4. สุขุมวิท 39  |   12.          |   4. ศรีราชา    |   12. ลำปาง     |
|                |   สีลมคอมเพล็กซ์  |                |                 |
+----------------+----------------+----------------+-----------------+
|   5.           |   13. สินธร     |   5. เชียงใหม่   |   13. นครสวรรค์  |
|                |                |                |                 |
| ดิโอลด์สยามพลาซ่า |                |                |                 |
+----------------+----------------+----------------+-----------------+
|   6. สีลม       |                |   6. หาดใหญ่    |   14. เบตง      |
+----------------+----------------+----------------+-----------------+
|   7. งามวงศ์วาน |                |   7. พิษณุโลก    |   15. ชลบุรี      |
+----------------+----------------+----------------+-----------------+
|   8. วิภาวดีรังสิต |                |   8. อุดรธานี    |                 |
+----------------+----------------+----------------+-----------------+

2.2 ภาพรวมการประกอบธุรกิจของบริษัทและบริษัทย่อย

  บริษัทหลักทรัพย์ เอเซีย พลัส จำกัด (มหาชน) และบริษัทย่อย
  แบ่งการดำเนินงานออกตามประเภทธุรกิจดังนี้

-   บริษัทหลักทรัพย์ เอเซีย พลัส จำกัด (มหาชน) ประกอบธุรกิจหลักทรัพย์ 4 ประเภท
    ตามที่ได้รับอนุญาตจากกระทรวงการคลังดังต่อไปนี้

  1. ธุรกิจการเป็นนายหน้าซื้อขายหลักทรัพย์

  2. ธุรกิจการค้าหลักทรัพย์

  3. ธุรกิจการเป็นที่ปรึกษาการลงทุน

  4. ธุรกิจการจัดจำหน่ายหลักทรัพย์

  นอกจากธุรกิจ 4 ประเภทนี้แล้ว
  บริษัทยังได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ทำหน้าที่เป็นที่ปรึกษาทางการเงินตามขอบเขตที่สำนักงานคณะกรรมการ
  ก.ล.ต. กำหนด
  ซึ่งครอบคลุมถึงการเป็นที่ปรึกษาทางการเงินในการออกและเสนอขายหลักทรัพย์แก่ประชาชนทั่วไป
  การนำบริษัทเข้าจดทะเบียนในตลาดหลักทรัพย์แห่งประเทศไทยและตลาดหลักทรัพย์ใหม่
  การจัดเตรียมคำเสนอซื้อหลักทรัพย์
  และการเป็นที่ปรึกษาของผู้ถือหุ้นในการเข้าทำรายการประเภทต่างๆ ของบริษัทจดทะเบียน
  นอกจากนี้ บริษัทได้จดทะเบียนเป็นที่ปรึกษาประเภท A
  กับศูนย์ข้อมูลที่ปรึกษาของกระทรวงการคลัง
  ให้บริการในฐานะที่ปรึกษาสาขาการเงินแก่หน่วยงานต่างๆ ทั้งภาครัฐ และภาคเอกชนอีกด้วย

-   บริษัทหลักทรัพย์จัดการกองทุน แอสเซท พลัส จำกัด (บลจ.แอสเซทพลัส)
    ก่อตั้งขึ้นโดยบริษัทหลักทรัพย์ แอสเซท พลัส จำกัด (มหาชน)
    ด้วยเล็งเห็นว่าธุรกิจการจัดการกองทุนมีการเติบโตในระดับสูง
    และเป็นอีกธุรกิจหนึ่งที่ควรให้ความสนใจในระยะยาว
    ซึ่งนอกเหนือจากจะเป็นธุรกิจที่สามารถสนับสนุนธุรกิจหลักต่าง ๆ ที่มีอยู่ของบริษัทหลักทรัพย์
    แอสเซท พลัส จำกัด (มหาชน) แล้ว
    ยังช่วยสร้างมูลค่าเพิ่มในการให้บริการแก่ลูกค้าได้อย่างครบวงจรมากขึ้น

บลจ. แอสเซท พลัส เริ่มดำเนินธุรกิจในเดือนตุลาคม 2547 โดยมีทุนจดทะเบียน 100 ล้านบาท
เรียกชำระเต็มมูลค่าแล้ว และมีบริษัทหลักทรัพย์ เอเซีย พลัส จำกัด (มหาชน) เป็นผู้ถือหุ้นใหญ่
ร้อยละ 99.99 ของหุ้นที่จำหน่ายแล้วทั้งหมด

บลจ. แอสเซท พลัส
ประกอบธุรกิจหลักทรัพย์ตามที่ไดัรับอนุญาตจากกระทรวงการคลังทั้งประเภทจัดการกองทุนรวมและกองทุนส่วนบุคคล
โดยการกำกับดูแลจากสำนักงานคณะกรรมการ ก.ล.ต. ปัจจุบันมุ่งเน้นการทำธุรกิจหลัก 2
ประเภทคือ (1) ธุรกิจการจัดการกองทุนส่วนบุคคล และ (2) ธุรกิจการจัดการกองทุนรวม
โดยยึดมั่นในนโยบายการดำเนินธุรกิจอย่างอนุรักษ์นิยมด้วยจรรยาบรรณอย่างสูง
และยึดถือหลักการสร้างความพึงพอใจและประโยชน์ให้แก่ลูกค้าเป็นสำคัญ

-   บริษัทหลักทรัพย์ แอสเซท พลัส จำกัด (มหาชน)

  จากการทำคำเสนอซื้อหุ้นจากผู้ถือหุ้นเดิมของบริษัทหลักทรัพย์ แอสเซท พลัส จำกัด (มหาชน)
  (แอสเซท พลัส) ในระหว่างวันที่ 10 มีนาคม 2547 จนถึงวันที่ 19 เมษายน 2547
  บริษัทสามารถซื้อหุ้นแอสเซท พลัส ได้จำนวน 59,768,967 หุ้น
  และหลังจากวันสิ้นสุดระยะเวลาการรับซื้อหุ้น บริษัทได้ซื้อหุ้นของแอสเซท พลัส เพิ่มเติมอีกจำนวน
  175,725 หุ้น รวมจำนวน 59,944,692 หุ้น คิดเป็นร้อยละ 99.91
  ของทุนที่ออกและเรียกชำระแล้วของแอสเซท พลัส ส่งผลให้แอสเซท พลัส
  เป็นบริษัทย่อยของบริษัท ต่อมาที่ประชุมวิสามัญผู้ถือหุ้น ครั้งที่ 3/2547 เมื่อวันที่ 5 พฤศจิกายน
  2547 ได้มีมติอนุมัติให้บริษัทขายหุ้นแอสเซท พลัส ทั้งหมดดังกล่าวให้กับธนาคารกสิกรไทย จำกัด
  (มหาชน) โดยราคาขายคำนวณจาก 550 ล้านบาท
  บวกด้วยเงินสดหักด้วยหนี้สินและภาระผูกพันที่แอสเซท พลัส มีอยู่ ณ วันที่ทำการซื้อและขายหุ้น

  ในวันที่ 15 ธันวาคม 2547 บริษัทได้ดำเนินการขายและโอนหุ้นแอสเซท พลัส
  ดังกล่าวให้กับธนาคารกสิกรไทย จำกัด (มหาชน) และได้รับเงินค่าขายหุ้นเป็นเงิน 1,310
  ล้านบาท ในวันเดียวกัน เป็นผลให้แอสเซท พลัส ไม่ถือเป็นบริษัทย่อยของบริษัท ตั้งแต่วันที่ 15
  ธันวาคม 2547 เป็นต้นไป

2.3 โครงสร้างรายได้ของบริษัทและบริษัทย่อย

  บริษัทหลักทรัพย์ เอเซีย พลัส จำกัด (มหาชน) และบริษัทย่อย

+--------------------------+------+------+------+------+------+------+
| รายได้                    | ปี    |      | ปี    |      | ปี    |      |
|                          | 2545 |      | 2546 |      | 2547 |      |
+--------------------------+------+------+------+------+------+------+
|                          | ล้า   | %    | ล้า   | %    | ล้า   | %    |
|                          | นบาท |      | นบาท |      | นบาท |      |
+--------------------------+------+------+------+------+------+------+
| รายได้ธุรกิจหลักทรัพย์         | 78   | 8    | 1,64 | 8    | 2,02 | 8    |
|                          | 2.91 | 6.41 | 9.93 | 2.89 | 7.31 | 3.53 |
| ค่านายหน้า                 |      |      |      |      |      |      |
|                          | 1    | 1.61 | 1    | 1.00 | 268  | 1    |
| ค่าธรรมเนียมและบริการ       | 4.59 |      | 9.85 |      | .14* | 1.05 |
|                          |      | 7.14 |      | 1    |      |      |
| กำไร(                    | 6    |      | 25   | 2.71 | 5    | 2.34 |
| ขาดทุน)จากการซื้อขายหลักทรัพย์ | 4.67 | 4.15 | 2.90 |      | 6.81 |      |
|                          |      |      |      | 2.81 |      | 1.21 |
| ดอกเบี้ยและเงินปันผล         | 3    | 0.44 | 5    |      | 2    |      |
|                          | 7.58 |      | 5.87 | 0.42 | 9.41 | 1.24 |
| ดอ                       |      |      |      |      |      |      |
| กเบี้ยเงินให้กู้ยืมเพื่อซื้อหลักทรัพย์ | 3.96 |      | 8.32 |      | 3    |      |
|                          |      |      |      |      | 0.00 |      |
+--------------------------+------+------+------+------+------+------+
| รวมรายได้ธุรกิจหลักทรัพย์      | 90   | 9    | 1,98 | 9    | 2,41 | 9    |
|                          | 3.71 | 9.75 | 6.86 | 9.82 | 1.67 | 9.37 |
+--------------------------+------+------+------+------+------+------+
| รายได้อื่น                  | 2.28 | 0.25 | 3.64 | 0.18 | 1    | 0.63 |
|                          |      |      |      |      | 5.39 |      |
+--------------------------+------+------+------+------+------+------+
| รวมรายได้                 | 90   | 10   | 1,99 | 10   | 2,42 | 10   |
|                          | 5.99 | 0.00 | 0.51 | 0.00 | 7.06 | 0.00 |
+--------------------------+------+------+------+------+------+------+

  * เป็นรายได้ค่าธรรมเนียมของบริษัทย่อย จำนวน 79.35 ล้านบาท แยกเป็นรายได้จาก

-   บริษัทหลักทรัพย์ แอสเซท พลัส จำกัด (มหาชน) จำนวน 52.98 ล้านบาท

-   บริษัทหลักทรัพย์จัดการกองทุน แอสเซท พลัส จำกัด จำนวน 26.37 ล้านบาท

2.4 เป้าหมายการดำเนินธุรกิจ

  บริษัทกำหนดเป้าในการดำเนินธุรกิจโดยคำนึงถึงความต้องการของลูกค้าเป็นสำคัญ
  ด้วยการให้บริการที่มีคุณภาพและสามารถตอบสนองความต้องการต่าง ๆ
  ของลูกค้าได้อย่างมีประสิทธิภาพ
  โดยอาศัยจุดเด่นและความถนัดตลอดจนประสบการณ์อันยาวนานของบริษัทในการให้บริการที่มีคุณภาพในระดับที่มีศักยภาพและมีประสิทธิภาพสูงสุด
  ตลอดจนกระจายฐานธุรกิจเพื่อให้ผลประกอบการมีเสถียรภาพมากที่สุด ภายใต้สิ่งแวดล้อมที่เป็นอยู่
  เป้าหมายการดำเนินธุรกิจของบริษัท มีดังนี้

1.  ธุรกิจนายหน้าซื้อขายหลักทรัพย์
    พยายามรักษาสัดส่วนของธุรกิจลูกค้ารายบุคคลและลูกค้าสถาบันที่เหมาะสม
    โดยอาศัยจุดแข็งของบริษัทในด้านต่อไปนี้

-   ฐานลูกค้าที่แข็งแกร่ง

-   เครือข่ายสาขาที่คลอบคลุมทั่วประเทศ

-   ทีมงานวิจัยที่มีคุณภาพ

-   ความรู้ความสามารถด้านธุรกิจต่างประเทศและธุรกิจสถาบัน

2.  ธุรกิจวาณิชธนกิจ
    บริษัทยังคงตอกย้ำจุดแข็งในการเป็นที่ปรึกษาเพื่อนำบริษัทเข้าจดทะเบียนในตลาดหลักทรัพย์
    การให้คำปรึกษาด้านการควบรวมกิจการ และการให้คำปรึกษาในการปรับโครงสร้างกิจการ

3.  การบริหารกองทุน บริษัทจะรุกธุรกิจด้านนี้ โดยอาศัยบริษัทหลักทรัพย์จัดการกองทุนรวม
    แอสเซท พลัส จำกัด ซึ่งบริษัทถือหุ้นอยู่เต็มจำนวน
    ด้วยการออกกองทุนใหม่ๆอย่างต่อเนื่องเพื่อสนองตอบความต้องการของนักลงทุนทั่วไป
    นอกจากนี้
    การจัดการกองทุนส่วนบุคคลก็จะยังคงเป็นองค์ประกอบแห่งความสำเร็จที่สำคัญอีกอันหนึ่ง
    โดยบริษัทเชื่อว่าธุรกิจจัดการกองทุนจะมีการเติบโตที่ดีและให้ผลตอบแทนที่มีเสถียรภาพ

4.  ธุรกิจอื่น บริษัทจะเพิ่มธุรกิจใหม่ๆเช่น ตราสารอนุพันธ์ และการยืมและให้ยืมหลักทรัพย์ ในปี
    2548 โดยอาศัยความรู้ความสามารถและฐานลูกค้าด้านธุรกิจหลักทรัพย์ที่มีอยู่
    ธุรกิจใหม่เหล่านี้นอกจากจะเพิ่มสินค้าและบริการให้แก่ลูกค้าแล้ว
    ยังสามารถใช้เป็นเครื่องมือสำหรับงานด้านวาณิชธนกิจได้อีกด้วย

5.  ด้านการปฏิบัติการ
    บริษัทจะส่งเสริมให้พนักงานมีเป้าหมายในการปฏิบัติงานที่ชัดเจนและเพิ่มประสิทธิภาพในการทำงาน
    โดยนำเอาแนวความคิดเกี่ยวกับดัชนีชี้วัด (Key Performance Indicator, KPI) มาใช้
    และจัดให้มีการติดตามและวัดผลอย่างมีระบบ
    ตลอดจนจัดให้มีสิ่งจูงใจและผลตอบแทนสำหรับความสำเร็จตามเป้าหมาย